Beneficiile electroterapiei se aplică pe mai multe aparate și sisteme ale organismului, dar se folosește mai ales ca tratament adjuvant în cadrul terapiilor de reabilitare. Electrostimularea transcutanată ameliorează durerile osteo-articulare, după accidentări, post-operator, dar și durerile cronice, stimulează contracția musculară, prevenind atrofia și promovează regenerarea tisulară.